Условни наименования на НАТО за техниката
Условните наименования, използвани от НАТО за означаване на въоръжението и военната техника, произведени в СССР и Китай, всъщност са кодови наименования. Въведени са в употреба, за да улеснят комуникацията между военни единици, говорещи на различни езици, а също и за да заместят оригиналното име, когато то не е известно.

Условните наименования на самолетите са определени от Комисията по авиостандартизация и координация (Air Standardization Coordinating Committee – ASCC) в която влизат Австралия, Великобритания, Канада, Нова Зеландия и САЩ.

Описание на системата 
Всички самолети и хеликоптери се обозначават с една дума. В зависимост от вида на самолета думата започва с определена буква, характеризираща в общи линии предназначението на самолета (напр. В от английски език bombarder – бомбардировач). Самолетите с витлови двигатели са обозначени с едносрична дума („Bear“), а самолетите с реактивни двигатели – с двусрична дума (напр. „Backfire“). По същия начин се обозначават и ракетите, но при тях дължината на думата не е определена.

Кодови букви:
 A – ракета „въздух-въздух“
 B – самолет бомбардировач
 C – транспортен самолет
 F – самолет изтребител
 G – ракета „земя-въздух“ (вкл. антибалистичните ракети)
 H – хеликоптер
 K – ракета „въздух-земя“
 M – смесена (всички самолети, които не са включени в друга категория)
 S – ракета „земя-земя“

Различните модификации се обозначават по няколко начина:

- като към основното условно наименование се прибавя допълнителна буква от латинската азбука – например: „Bear-A“. Буквите „I“ и „O“ не се използват.

- при малки промени в основния модел се използва обозначението „Mod.“ и цифров индекс с римски цифри – например: „Bear-F Mod.IV“.

- с прибавяне на думата „Modified“, но са известни само два такива случая – „Badger-C Modified“ и „Badger-G Modified“.

- с прибавяне на цифрови суфикси – например: „Fulcrum-A2“ или „Foxbat-B5“.

- с прибавяне на думата „variant n“, където n започва от 1, напр. „Flanker-E variant 1“ and „Flanker-E variant 2“.

Първоначално условните наименования са използвани само за съветска военна техника и въоръжение, но по-късно започват да се използват и за китайската военна техника и въоръжение.

Други системи 
 Самолети
Системата за условно обозначаване на самолетите, произведени в СССР, на американското Министерство на отбраната е съвсем различна от използваната в НАТО. Условното обозначение се състои от думата „Type“ и числов индекс, напр. „Type 39“ за „Туполев Ту-16“. Системата е отменена през 1953 г. поради очевидната ѝ неприложимост.

 Ракети
Американското Министерство на отбраната е разширило условните наименования, използвани от НАТО. Системата се различава значително от използваната в НАТО. Състои се от буквен код и пореден номер на модела.

Кодови букви:
 AA – ракета „въздух-въздух“ (англ. „Air-to-air missiles“)
 ABM – антибалистична ракета (англ. „Anti-Ballistic Missiles“)
 AS – ракета „въздух-земя“ (англ. „Air-to-Surface Missiles“)
 AT – противотанкова ракета (англ. „Anti-Tank Missiles“)
 FRAS – неуправляема ракета за борба с ПЛ (англ. „Free Rocket Anti-Submarine“)
 FROG – неуправляема тактическа ракета (англ. „Free Rocket Over Ground“)
 SA – ракета „земя-въздух“ (англ. „Surface-to-Air Missiles“)
 SA-N – ракета „кораб-въздух“ (англ. „Naval Surface-to-Air Missiles“)
 SL – космическа ракета(англ. „Space Launcher“)
 SS – ракета „земя-земя“ (англ. „Surface-to-Surface Missiles“)
 SSC – ракета „земя-земя“ (англ. „Surface-to-Surface Missiles“) (ВМС и Брегова охрана) (Navy, Coastal Defence)
 SS-N – ракета „кораб-кораб“ (англ. „Naval Surface-to-Surface Missiles“)
 SUW-N – ракета „кораб-ПЛ“ (англ. „SUW-N – Naval Surface-to-Underwater Missiles“)

От 1962 г. за обозначаване на експериментални ракети се използва буквата „Х“. Например: „SS-X-10“ и „SS-NX-25“.

За обозначаване на китайската техника и въоръжение се използва същата система, като пред съкращението се поставя допълнителна буква „С“. Например „CSS-5“, „CSS-NX-5“ и т.н.

Списъци на условните обозначения в НАТО

Ракети 
 Ракети „въздух-въздух“ (имената започват с буква A)
 Ракети „въздух-земя“ (имената започват с буква K)
 Противотанкови ракети (имената започват с буква S)
 Ракети „земя-въздух“ (имената започват с буква G, включват ракети изстрелвани от кораби и подводници)
 Ракети „земя-земя“ (имената започват с буква S, включват ракети изстрелвани от кораби и подводници)

Самолети 
 Бомбардировачи (имената започват с буква B)
 Изтребители (имената започват с буква F)
 Хеликоптери (имената започват с буква H)
 Транспортни самолети (имената започват с буква C)
 Други самолети (имената започват с буква M)

Подводни лодки 
 Подводници с балистични ракети
 Подводници с управляеми ракети
 Атакуващи и експеиментални подводни лодки

Външни препратки 
 Списък на условните наименования използвани в НАТО
 Комисия по авиостандартизация и координация